### | | | | --- | --- | | | | | --- | | **Teknik- og Miljøudvalget** 9. juni 2016 Sagsnr. 710-2016-24817 Dok.nr. 710-2016-178676 Sagsbehandler DPHHJE | | 64.                 Forbud mod igangsætning af lokalplanlægning syd for [adresse] i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Planloven |

###

**SAGENS INDHOLD**

Teknik- og Miljøudvalget skal i denne sag
tage stilling til, om der indenfor et nærmere angivet areal syd for [adresse]
i [adresse] skal nedlægges et forbud efter planlovens § 14 mod, at der retligt
eller faktisk etableres forhold, som foregriber indholdet i en fremtidig
lokalplan. Det kan fx være indgåelse af aftaler, udførelse af anlæg eller
lignende.

[adresse] modtog 15. august 2015 anmodning fra [adresse]
Syd A/S om udarbejdelse af en lokalplan for en ca. 16 ha stor andel af matr.nr.
15c, 1b og 97, [adresse], [adresse], som er udlagt til boligformål i Kommuneplan
13. Det pågældende område er omfattet af rammeområde 5.BO.3 og 5.OF.6 i
Kommuneplan 13. På vedhæftede kortbilag ses afgrænsningen af
kommuneplanrammerne og relevante ejerforhold i det omhandlende område.

I Fremtidens [adresse] 2030 – forslag til plan- og
bæredygtighedsstrategi, som blev godkendt af Byrådet 26. april 2016, indgår
forslag om at kommuneplanudlæggene syd for [adresse] i [adresse] ændres, sådan at
en del af det udlagte rammeområde til boligformål i stedet udlægges til
offentlige formål. Dette vil muliggøre, at Søftens boldbaner samles og
etableres i sammenhæng med skole og hal i [adresse]. Se vedhæftede uddrag fra
Fremtidens [adresse] 2030.

**VURDERING**

Der kan med hjemmel i planlovens § 14 nedlægges
forbud mod, at der retligt eller faktisk etableres forhold, som kan forhindres
ved en ny lokalplan. Forbuddet kan højst nedlægges for et år, det skal være
planlægningsmæssigt begrundet og det kan kun meddeles en gang.

Med forbuddet vil kommunen indenfor et år skulle ændre den
gældende planlægning for området.

Forud for meddelelse af forbuddet vil der ske varsling af
ansøger, som herved får mulighed for, indenfor en af kommunen fastsat frist, at
komme med en udtalelse, inden forbuddet udstedes.

**ØKONOMI**

Sagen har ingen direkte økonomiske konsekvenser for [adresse]
Kommune.

**INDSTILLING**

Direktøren for Teknik og Kultur
indstiller til Teknik- og Miljøudvalget:

1. At § 14-forbuddet varsles som anført med gyldighed i et år fra
varslingstidspunktet og herefter meddeles endeligt afhængigt af ansøgers
udtalelse.

**BESLUTNING**

**Bilag**

|  |  |
| --- | --- |
| Kortbilag - Kommuneplanrammer og ejerforhold syd for [adresse], [adresse] 710-2016-190227 |
| Uddrag af Fremtidens [adresse] 2030 | 710-2016-195557 |